**Anexa 14.3\_Listă domenii excluse din aria de aplicare a regulamentelor aplicabile**

Contents

[A. Condiții legate de Regulamentul UE 1060/2021, cu modificările și completările ulterioare (Regulament Comun; 1](#_Toc142334803)

[B. Condiții legate de Regulamentul UE 1056/2021, cu modificările și completările ulterioare; 2](#_Toc142334804)

[C. Condiții legate de domeniile de excludere din Regulamentul UE nr. 651/2014, cu modificările și completările ulterioare 3](#_Toc142334805)

[D. Condiții legate de domeniile de excludere din Regulamentul UE nr. 1407/2013, cu modificările și completările ulterioare (Regulamentul de minimis). 5](#_Toc142334806)

[E. Condiții legate de aplicarea DNSH în conformitate cu art. 17 din Regulamentul (UE) 852/2020, cu acte delegate subsecvente regulamentului și respectiv cu criteriile prevăzute în Comunicarea Comisiei - Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01). 5](#_Toc142334807)

[F. Domenii excluse de PTJ 2021-2027 8](#_Toc142334808)

[G. Domenii excluse de prevederile art 346 din Tratatul de Funcționare a UE (TFUE) 8](#_Toc142334809)

# A. Condiții legate de Regulamentul UE 1060/2021, cu modificările și completările ulterioare (Regulament Comun;

1. Operațiunile sunt compatibile cu PTJ 2021-2027, inclusiv în ceea ce privește coerența lor cu strategiile relevante care stau la baza programului, precum și că contribuie efectiv la îndeplinirea obiectivului specific unic de a permite regiunilor și cetățenilor să facă față efectelor sociale, asupra ocupării forței de muncă, economice și de mediu ale tranziției către țintele energetice și climatice ale Uniunii pentru 2030 și o economie neutră din punct de vedere climatic a Uniunii până în 2050, în temeiul Acordului de la Paris.
2. Operațiunile nu includ activități care au făcut parte dintr-o operațiune care este relocată sau care ar constitui un transfer al unei activități productive legată de încetarea unei activități productive sau transferul acesteia în afara regiunii de nivel NUTS 2 în care a primit sprijin.

Relocare înseamnă transferul unei activităţi identice sau similare sau a unei părţi a acesteia de la o unitate a uneia dintre părţile contractante la Acordul privind SEE (unitatea iniţială) către unitatea unei alte părţi contractante la Acordul privind SEE unde are loc investiţia care beneficiază de ajutor (unitatea care beneficiază de ajutor). Există un transfer în cazul în care produsul sau serviciul de la unitatea iniţială și de la unitatea care beneficiază de ajutor au cel puţin parţial aceleași scopuri, îndeplinesc cerinţele sau necesităţile aceluiași tip de clienţi și se pierd locuri de muncă în activităţi identice sau similare la una din unităţile iniţiale ale beneficiarului din SEE;

1. Operațiunile nu fac în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea operațiunilor;
2. Operațiunile selectate care intră sub incidența Directivei 2011/92/UE fac obiectul unei evaluări a impactului asupra mediului sau al unei proceduri de verificare și că evaluarea soluțiilor alternative a fost luată în considerare în mod corespunzător, pe baza cerințelor directivei respective

# B. Condiții legate de Regulamentul UE 1056/2021, cu modificările și completările ulterioare;

FTJ nu acordă sprijin pentru:

1. dezafectarea sau construirea de centrale nucleare;
2. fabricarea, prelucrarea și comercializarea tutunului și a produselor din tutun;
3. o întreprindere în dificultate, astfel cum este definită la articolul 2 punctul 18 din Regulamentul (UE) nr. 651/2014[[1]](#footnote-1), cu excepţia cazului în care este autorizată în temeiul unor norme privind acordarea temporară de ajutoare de stat instituite pentru a răspunde unor circumstanţe excepţionale sau în temeiul unor norme privind ajutorul de minimis pentru sprijinirea investiţiilor care reduc costurile energiei în contextul procesului de tranziţie energetică;
4. investiţiile legate de producţia, prelucrarea, transportul, distribuţia, depozitarea sau arderea combustibililor fosili.

# C. Condiții legate de domeniile de excludere din Regulamentul UE nr. 651/2014, cu modificările și completările ulterioare

Regulamentul menționat nu se aplică:

1. ajutoarelor acordate în sectorul pescuitului și acvaculturii, care intră în domeniul de aplicare al Regulamentului (UE) nr. 1379/2013, cu excepţia următoarelor: ajutoare pentru formare; ajutoare pentru accesul IMM-urilor la finanţare; ajutoare în domeniul cercetării și dezvoltării; ajutoare pentru inovare acordate IMM-urilor; ajutoare pentru lucrătorii defavorizaţi și pentru lucrătorii cu handicap; — ajutoare regionale pentru investiţiile în regiuni ultraperiferice; scheme de ajutoare regionale de exploatare; ajutoare pentru proiectele de dezvoltare locală plasată sub responsabilitatea comunităţii; ajutoare pentru proiectele de cooperare teritorială europeană; începând cu 1 iulie 2023, ajutoarele sub formă de reduceri ale taxelor de mediu în temeiul Directivei 2003/96/CE; ajutoare incluse în produsele financiare care beneficiază de sprijin din Fondul InvestEU, cu excepţia operaţiunilor enumerate la articolul 1 alineatul (1) din Regulamentul (UE) nr. 717/2014; pentru ajutoarele acordate microîntreprinderilor sub formă de intervenţii publice privind furnizarea de energie electrică, gaze sau căldură; pentru ajutoarele acordate IMM-urilor sub forma unor intervenţii publice temporare privind furnizarea de energie electrică, gaze sau căldură produsă din gaze naturale sau energie electrică pentru a atenua impactul creșterii preţurilor în urma războiului de agresiune al Rusiei împotriva Ucrainei;
2. ajutoarelor acordate în sectorul producţiei agricole primare, cu excepţia ajutoarelor regionale pentru investiţii în regiunile ultraperiferice, a schemelor de ajutoare regionale de exploatare, a ajutoarelor pentru consultanţă în favoarea IMM-urilor, a ajutoarelor pentru finanţare de risc, a ajutoarelor pentru cercetare și dezvoltare, a ajutoarelor pentru inovare destinate IMM-urilor, a ajutoarelor de mediu, a ajutoarelor pentru formare, a ajutoarelor pentru lucrătorii defavorizaţi și pentru lucrătorii cu handicap, a ajutoarelor pentru proiectele de dezvoltare locală plasată sub responsabilitatea comunităţii, a ajutoarelor pentru proiectele de cooperare teritorială europeană, a ajutoarelor incluse în produse financiare sprijinite de Fondul InvestEU, a ajutoarelor pentru microîntreprinderi sub formă de intervenţii publice privind furnizarea de energie electrică, gaze sau căldură și a ajutoarelor pentru IMM-uri sub forma unor intervenţii publice temporare privind furnizarea de energie electrică, gaze sau căldură produsă din gaze naturale sau energie electrică pentru a atenua impactul creșterii preţurilor în urma războiului de agresiune al Rusiei împotriva Ucrainei;
3. ajutoarelor acordate în sectorul prelucrării și comercializării produselor agricole, în următoarele cazuri:
   * 1. atunci când valoarea ajutoarelor este stabilită pe baza preţului sau a cantităţii unor astfel de produse achiziţionate de la producători primari sau introduse pe piaţă de întreprinderile respective;
     2. atunci când ajutoarele sunt condiţionate de transferarea lor parţială sau integrală către producătorii primari;
4. ajutoarelor pentru facilitarea închiderii minelor de cărbune necompetitive, astfel cum sunt reglementate de Decizia 2010/787/UE;
5. ajutoarelor pentru sectorul siderurgic, sectorul lignitului și sectorul cărbunelui;
6. ajutoarelor pentru sectorul transporturilor, precum și pentru infrastructura conexă; ajutoarelor pentru sectorul producerii, stocării, transportului și distribuţiei de energie și pentru infrastructurile energetice, cu excepţia ajutoarelor regionale pentru investiţii din regiunile ultraperiferice și a schemelor de ajutoare regionale de exploatare; și ajutoarelor în sectorul comunicaţiilor în bandă largă, cu excepţia schemelor de ajutoare regionale de exploatare;
7. ajutoarelor regionale sub formă de scheme care vizează un număr limitat de sectoare specifice de activitate economică; nu se consideră că schemele de ajutoare destinate activităţilor turistice sau prelucrării și comercializării produselor agricole vizează sectoare specifice de activitate economică;
8. ajutoarelor regionale de exploatare acordate întreprinderilor ale căror activităţi principale se încadrează în secţiunea K „Intermedieri financiare și asigurări” din NACE Rev. 2 sau întreprinderilor care desfășoară activităţi în interiorul grupurilor și ale căror activităţi principale se încadrează în categoriile 70.10 „Activităţi ale direcţiilor (centralelor), birourilor administrative centralizate” sau 70.22 „Activităţi de consultanţă pentru afaceri și management” din NACE Rev. 2.

În cazul în care o întreprindere își desfășoară activitatea atât în sectoarele excluse menţionate, cât și în sectoarele care intră în domeniul de aplicare a ajutorului de stat regional, solicitantul să se asigure, prin mijloace corespunzătoare, precum separarea activităţilor sau o distincţie între costuri, că activităţile desfășurate în sectoarele excluse nu beneficiază de ajutoarele regionale acordate în baza prezentei scheme de finanțare.

# D. Condiții legate de domeniile de excludere din Regulamentul UE nr. 1407/2013, cu modificările și completările ulterioare (Regulamentul de minimis).

Ajutorul de minimis nu se acordă întreprinderilor care își desfășoară activitatea în:

1. sectoarele pescuitului și acvaculturii, astfel cum sunt reglementate de Regulamentul (CE) nr. 104/2000 al Consiliului
2. în domeniul producției primare de produse agricole;
3. în sectorul prelucrării și comercializării produselor agricole, în următoarele cazuri:
4. atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective;
5. atunci când ajutoarele sunt condiționate de transferarea lor parțială sau integrală către producătorii primari;
6. ajutoarelor destinate activităților legate de export către țări terțe sau către alte state membre, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;
7. ajutoarelor condiționate de utilizarea preferențială a produselor naționale față de produsele importate.

În cazul în care o întreprindere își desfășoară activitatea atât în sectoarele mai sus menționate cât și în unul sau mai multe sectoare sau domenii de activitate eligibile pentru ajutorul de minimis, solicitantul trebuie să se asigure, prin mijloace corespunzătoare, precum separarea activităților sau o distincție între costuri, că activitățile desfășurate în sectoarele excluse din domeniul de aplicare al regulamentului de minimis nu beneficiază de ajutor acordat în conformitate cu prevederile prezentului ghid.

# E. Condiții legate de aplicarea DNSH în conformitate cu art. 17 din Regulamentul (UE) 852/2020, cu acte delegate subsecvente regulamentului și respectiv cu criteriile prevăzute în Comunicarea Comisiei - Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01).

Activitățile proiectului și/sau echipamentele achiziționate, cu excepțiile menționate nu vor fi utilizate direct/indirect pentru activități în domeniile de mai jos:

1. dezafectarea sau construirea de centrale nucleare;
2. investițiile destinate reducerii emisiilor de gaze cu efect de seră generate de activitățile enumerate în anexa I la Directiva 2003/87/CE;
3. fabricarea, prelucrarea și comercializarea tutunului și a produselor din tutun;
4. investițiile în infrastructura aeroportuară,
5. investițiile în eliminarea deșeurilor în depozite de deșeuri, exceptând:
   * 1. investițiile destinate regiunilor ultraperiferice, numai în cazuri justificate în mod corespunzător; sau
     2. investițiile pentru dezafectarea, reconversia sau securizarea depozitelor de deșeuri existente, cu condiția ca investițiile respective să nu le sporească capacitatea;
6. investițiile care sporesc capacitatea instalațiilor de tratare a deșeurilor reziduale, exceptând investițiile în tehnologii de recuperare a materialelor din deșeurile reziduale în scopul economiei circulare;
7. investițiile legate de producția, prelucrarea, transportul, distribuția, stocarea sau arderea combustibililor fosili, exceptând:
   * 1. investițiile în înlocuirea sistemelor de încălzire cu ardere pe bază de combustibili fosili solizi, și anume cărbune, turbă, lignit, șisturi bituminoase, cu sisteme de încălzire cu ardere pe bază de gaz, în scopul de a optimiza sistemele de încălzire și răcire centralizată pentru a le aduce la stadiul de „sisteme eficiente de termoficare și răcire centralizată”, astfel cum sunt definite la articolul 2 punctul 41 din Directiva 2012/27/UE; de a optimiza centralele de producere combinată a energiei electrice și a energiei termice pentru a le aduce la stadiul de „cogenerare de înaltă eficiență”, astfel cum este definită la articolul 2 punctul 34 din Directiva 2012/27/UE; de a investi în cazane și sisteme de încălzire cu ardere pe bază de gaze naturale pentru locuințe și clădiri, care înlocuiesc instalațiile pe bază de cărbune, turbă, lignit sau șisturi bituminoase;
     2. investițiile în extinderea și schimbarea destinației, conversia sau modernizarea rețelelor de transport și distribuție a gazelor, cu condiția ca aceste investiții să pregătească rețelele pentru adăugarea în sistem a gazelor din surse regenerabile și a gazelor cu emisii reduse de carbon, cum ar fi hidrogenul, biometanul și gazul de sinteză, și să permită înlocuirea instalațiilor de combustibili fosili solizi;
     3. investițiile în vehiculele nepoluante, astfel cum sunt definite în Directiva 2009/33/CE a Parlamentului European și a Consiliului ( 22), de interes public; și vehicule, aeronave și nave proiectate și construite sau adaptate pentru a fi utilizate de serviciile de protecție civilă și de pompieri.

Activitățile proiectului și/sau echipamentele achiziționate pentru asigurarea îndeplinirii obiectivului de atenuare a schimbărilor climatice, pe lângă cele mai sus, nu vor fi realizate/utilizate în legătură directă/indirectă pentru:

1. activități legate de combustibili fosili, inclusiv utilizarea în aval[[2]](#footnote-2),
2. activități acoperite de sistemul UE de comercializare a certificatelor de emisii (ETS) atingând emisii de CO2 preconizate a nu fi substanțial mai mici decât valorile de referință relevante[[3]](#footnote-3),
3. compensarea costurilor ETS indirecte;
4. activități legate de depozitele de deșeuri, incineratoare si instalațiile de tratare mecano-biologică a deșeurilor[[4]](#footnote-4),
5. activități în care eliminarea pe termen lung a deșeurilor poate dăuna mediului (de exemplu, deșeurile nucleare).

Activitatea aferenta proiectului nu conduce la fabricarea, introducerea pe piață sau utilizarea:

1. ca atare, în amestecuri sau în articole, a substanțelor enumerate în anexa I sau anexa II la Regulamentul (UE) 2019/1021 al Parlamentului European și al Consiliului, cu excepția cazului în care substanțele sunt prezente ca urme neintenționate de contaminant;
2. mercurului și a compușilor mercurului, a amestecurilor acestora și a produselor cu adaos de mercur, astfel cum sunt definite la articolul 2 din Regulamentul (UE) 2017/852 al Parlamentului European și al Consiliului;
3. ca atare, în amestecuri sau în articole, a substanțelor enumerate în anexa I sau anexa II la Regulamentul (CE) nr. 1005/2009 al Parlamentului European și al Consiliului
4. ca atare, în amestecuri sau în articole, a substanțelor enumerate în anexa II la Directiva 2011/65/UE a Parlamentului European și a Consiliului, cu excepția cazului în care se respectă pe deplin articolul 4 alineatul (1) din directiva respectivă;
5. ca atare, în amestecuri sau în articole, a substanțelor enumerate în anexa XVII la Regulamentul (CE) nr. 1907/2006 al Parlamentului European și al Consiliului, cu excepția cazului în care se respectă pe deplin condițiile specificate în anexa respectivă;
6. unor substanțe care, fie singure, fie în amestecuri, fie ca parte dintr-un articol, îndeplinesc criteriile prevăzute la articolul 57 din Regulamentul (CE) 1907/2006 și sunt identificare în conformitate cu articolul 59 alineatul (1) din regulamentul respectiv, cu excepția cazului în care s-a dovedit că utilizarea lor este esențială pentru societate;
7. altor substanțe care, fie singure, fie în amestecuri, fie ca parte dintr-un articol, îndeplinesc criteriile prevăzute la articolul 57 din Regulamentul (CE) 1907/2006, cu excepția cazului în care s-a dovedit că utilizarea lor este esențială pentru societate.

# F. Domenii excluse de PTJ 2021-2027

* producția de energie regenerabilă din biomasă.

# G. Domenii excluse de prevederile art 346 din Tratatul de Funcționare a UE (TFUE)

* producția sau comerțul cu armament, muniție și material de război, în conformitate cu prevederile art. 346 din Tratatul privind funcționarea Uniunii Europene;

1. Întreprindere în dificultate înseamnă o întreprindere care se află în cel puţin una din situaţiile următoare:

   1. În cazul unei societăţi comerciale cu răspundere limitată [alta decât un IMM care există de cel puţin 3 ani sau, în sensul eligibilităţii pentru ajutor pentru finanţare de risc, un IMM care îndeplinește condiţia prevăzută la articolul 21 alineatul (3) litera (b) și care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat], atunci când mai mult de jumătate din capitalul său social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societăţii) conduce la un rezultat negativ care depășește jumătate din capitalul social subscris.

   În sensul acestei dispoziţii, „societate cu răspundere limitată” se referă în special la tipurile de societăţi comerciale menţionate în anexa I la Directiva 2013/34/UE a Parlamentului European și a Consiliului (1), iar „capital social” include, dacă este cazul, orice capital suplimentar.

   1. În cazul unei societăţi comerciale în care cel puţin unii dintre asociaţi au răspundere nelimitată pentru creanţele societăţii [alta decât un IMM care există de cel puţin trei ani sau, în sensul eligibilităţii pentru ajutor pentru finanţare de risc, un IMM care îndeplinește condiţia prevăzută la articolul 21 alineatul (3) litera (b) și care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat], atunci când mai mult de jumătate din capitalul propriu așa cum reiese din contabilitatea societăţii a dispărut din cauza pierderilor acumulate. În sensul prezentei dispoziţii, „o societate comercială în care cel puţin unii dintre asociaţi au răspundere nelimitată pentru creanţele societăţii” se referă în special la acele tipuri de societăţi menţionate în anexa II la Directiva 2013/34/UE.
   2. Atunci când întreprinderea face obiectul unei proceduri colective de insolvenţă sau îndeplinește criteriile prevăzute în dreptul intern pentru ca o procedură colectivă de insolvenţă să fie deschisă la cererea creditorilor săi.
   3. Atunci când întreprinderea a primit ajutor pentru salvare și nu a rambursat încă împrumutul sau nu a încetat garanţia sau a primit ajutoare pentru restructurare și face încă obiectul unui plan de restructurare.
   4. În cazul unei întreprinderi care nu este un IMM, atunci când, în ultimii doi ani: 1. raportul datorii/capitaluri proprii al întreprinderii este mai mare de 7,5; și 2. capacitatea de acoperire a dobânzilor calculată pe baza EBITDA se situează sub valoarea 1,0.

   [↑](#footnote-ref-1)
2. Cu excepția investițiilor în producția de energie electrică și/sau termică, precum și în infrastructura de transport și de distribuție aferentă, care utilizează gaze naturale, respectând condițiile stabilite în anexa III a Ghidului -Orientări tehnice privind aplicarea principiului de „a nu prejudicia în mod semnificativ” (2021/C58/01). [↑](#footnote-ref-2)
3. Valorile de referință stabilite pentru alocarea cu titlu gratuit pentru activitățile / instalațiile care intra in sfera de aplicabilitate a sistemul UE de comercializare a certificatelor de emisii, in conformitate cu Regulamentul de punere in aplicare (UE) 2021/447. [↑](#footnote-ref-3)
4. Această excludere nu se aplică investițiilor în instalații dedicate exclusiv tratării deșeurilor periculoase nereciclabile și nici instalațiilor existente, în cazul în care investiția are ca scop creșterea eficienței energetice, captarea gazelor de eșapament pentru depozitare sau utilizare sau recuperarea materialelor din cenușa de incinerare, cu condiția ca aceste investiții să nu ducă la o creștere a capacității de tratare a deșeurilor în instalații sau la o prelungire a duratei de viață a instalației pentru care se face dovada. [↑](#footnote-ref-4)